CELEX: 62019TN0213
Language: ro
Date: 2019-04-08 00:00:00
Title: Cauza T-213/19: Acțiune introdusă la 8 aprilie 2019 — AW/Parlamentul European

3.6.2019   
            
            
               RO
            
            
               Jurnalul Oficial al Uniunii Europene
            
            
               C 187/85
            
         
      Acțiune introdusă la 8 aprilie 2019 — AW/Parlamentul European
      (Cauza T-213/19)
      (2019/C 187/91)
      Limba de procedură: franceza
      
         Părțile
      
      
         Reclamant: AW (reprezentanți: L. Levi și S. Rodrigues, avocați)
      
         Pârât: Parlamentul European
      
         Concluziile
      
      Reclamantul solicită Tribunalului:
      
                  —
               
               
                  declararea prezentei acțiuni ca admisibilă și fondată;
               
            
                  —
               
               
                  anularea deciziilor din 7 august 2018 adoptate de pârât și care resping cererile reclamantului de recunoaștere a originii profesionale a două boli (cervicalgii și urticarie indusă de stres), precum și, în măsura în care este necesar, a deciziei din 19 februarie 2019 prin care pârâtul a respins reclamația introdusă la 16 octombrie 2018 de reclamant împotriva deciziilor din 7 august 2018;
               
            
                  —
               
               
                  obligarea pârâtului la plata tuturor cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă două motive.
      
                  1.
               
               
                  Primul motiv întemeiat pe încălcarea articolului 22 alineatul (3) din Reglementarea comună privind acoperirea riscurilor de accident și de boală profesională ale funcționarilor Comunităților Europene (denumită în continuare „reglementarea comună”), ca urmare a neregularităților procedurale săvârșite de comisia medicală.
               
            
                  2.
               
               
                  Al doilea motiv întemeiat pe încălcarea articolului 22 din reglementarea comună coroborat cu articolul 41 din Carta drepturilor fundamentale a Uniunii Europene, întrucât comisia medicală nu a acționat în mod independent, ci potrivit instrucțiunilor Parlamentului.